ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
9 มิ.ย. 2558

สรุปภาวะตลาดภาคเช้า : SET พยายามยืนเหนือ 1500 – ทิศทางดัชนีตลาดในภูมิภาคส่วนมากปรับตัวลงตามดัชนีตลาดหุ้น US เมื่อคืนวานนี้ และตัวเลขเงินเฟ้อจีนที่ปรับตัวลงมากกว่าคาด ซึ่งเข้ามากดดัน SET เช่นกัน ดัชนีถูกแรงเทขายหลังจากเปิดตลาดมาไม่นาน หลุดระดับแนวรับที่ 1500 จุด ก่อนที่จะสามารถพลิกฟื้นกลับมายืนเหนือระดับ 1500 จุด ปิดตลาดภาคเช้าที่ระดับ 1500.08 จุด (-0.54%) ได้ มูลค่าซื้อขายประมาณ 1.8 หมื่นลบ. หุ้นกลุ่มหลักปรับตัวลงได้แก่ ท่องเที่ยว -1.9%และ อสังหาฯ -1.4% ในขณะที่ปิโตร +1.1%, ขนส่ง +0.6% ปรับตัวขึ้น ค่าเงินบาททรงตัวอยู่ที่ระดับ 33.72 บาท ยังไม่มีทิศทางชัดเจน
กลยุทธ์ที่แนะนำ : ช่วงบ่าย: คาดดัชนี SET index ช่วงบ่ายแกว่งในกรอบใกล้ระดับ 1500 จุดต่อ โดยคาดว่านักลงทุนให้ความสำคัญกับการประชุม กนง. ในวันพรุ่งนี้มากกว่า (SCB EIC คาดว่าจะปรับลดอัตราดอกเบี้ยนโยบายลงอีก 0.25%) ซึ่งถ้าหากผลออกมาในเชิงไม่ปรับลดอัตราดอกเบี้ย คาดว่าตลาดจะสามารถตอบรับกับข่าวดังกล่าวในเชิงบวกได้ ให้แนวรับที่ระดับ 1490 และ 1476 จุด ในขณะที่แนวต้านอยู่ที่ 1510 และ 1520 จุด หุ้นแนะนำตามสัญญาณเทคนิค ได้แก่ RS (รับ 13.0 ต้าน 13.5 Cut 12.9) และ WORK (รับ 38.0 ต้าน 40.0 Cut 37.0)